Els estudis conduents a l’obtenció d’un títol de grau que s’imparteixen a la UPC es poden cursar a temps complet o bé a temps parcial.

La matrícula dels estudiants que cursen els estudis a temps parcial es limita a un màxim de 36 ECTS per any acadèmic (18 ECTS per quadrimestre).

En el moment de formalitzar la primera matrícula, l’estudiant ha de triar la modalitat de dedicació als estudis escollida (temps complet o temps parcial). Aquesta es manté en les matrícules següents mentre l’estudiant es trobi en la fase inicial dels estudis, excepte en el cas que se sol·liciti la modificació de modalitat i que aquesta sigui acceptada.

Els estudiants que cursen els **estudis a temps parcial** han de **superar un mínim 42 crèdits de la fase inicial** del pla d’estudis (és a dir, com a mínim 7 assignatures de les 10 que composen la Fase Inicial) en un **termini màxim de 4 anys** acadèmics.

Estudiants que cursen els **estudis a temps complet** han de **superar un mínim 42 crèdits de la fase inicial** del pla d’estudis (és a dir, com a mínim 7 assignatures de les 10 que composen la Fase Inicial) en un **termini màxim de 2 anys** acadèmics.

En qualsevol de les dues modalitats, temps complet o temps parcial, el còmput de temps per superar el nombre mínim de crèdits establert de la fase inicial es fa amb independència de les matrícules formalitzades (és a dir que si no es formalitza matrícula durant un quadrimestre, aquest compta igualment com a temps emprat)

Amb caràcter general, l’estudiant que es matricula en uns estudis conduents a l'obtenció d'un títol de grau ha d'aprovar un mínim de 12 ECTS el primer any acadèmic d'aquests estudis a la UPC, amb independència de les matrícules formalitzades. Els estudiants amb dedicació parcial també han de complir aquest requisit, superar almenys 12 crèdits ECTS en el seu primer any acadèmic.

**Proposta de matrícula per als estudiants que volen fer matrícula amb dedicació parcial:**

**DIBUIX EN L’ENGINYERIA** (6 ECTS)

més

**BIOLOGIA GENERAL** (6 ECTS)

més

**FÍSICA I** (6 ECTS)

(Tot i que la proposta de matrícula de la Direcció inclou tres assignatures, l’estudiant pot optar per matricular només dues assignatures (12 ECTS – matrícula mínima) d’aquesta oferta)